Document ID: 31991D0128

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1991 σχετικά με διαδικασία εφαρμογής του άρθρου 85 της συνθήκης ΕΟΚ ( IV/31.559 - Sippa ) ( Το κείμενο στη γαλλική γλώσσα είναι το μόνο αυθεντικό ) ( 91/128/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης ( 1 ), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως τα άρθρα 6 και 8,
την κοινοποίηση και την αίτηση για τη χορήγηση αρνητικής πιστοποίησης ή, επικουρικά, απόφασης απαλλαγής που υποβλήθηκε στις 12 Ιουνίου 1985 από την "Comite du Salon de la Papeterie" για τον γενικό κανονισμό διεθνούς επαγγελματικής έκθεσης χαρτικών ειδών και πληροφορικής γραφείου ( Sippa ),
Μετά τη δημοσίευση του ουσιαστικού περιεχομένου του κανονισμού της Sippa ( 2 ), που έγινε δυνάμει των διατάξεων του άρθρου 19 παράγραφος 3 του κανονισμού αριθ . 17,
Έπειτα από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,
Εκτιμώντας τα ακόλουθα :
Ι . ΠΡΑΓΜΑΤΙΚΑ ΠΕΡΙΣΤΑΤΙΚΑ
Α . Η οργάνωση της έκθεσης
( 1 ) Η "Comite du Salon de la Papeterie" αποτελεί ένωση δηλωθείσα σύμφωνα με το γαλλικό νόμο της 1ης Ιουλίου 1901 και συσταθείσα στις 13 Μαρτίου 1972 . Σύμφωνα με το άρθρο 2 του καταστατικού της, "η επιτροπή αυτή έχει σκοπό να φροντίζει για τη δημιουργία ευκαιριών συνάθροισης των επιχειρήσεων χαρτικών ειδών, ειδικότερα με την ευκαιρία εμπορικών εκδηλώσεων ( Salon de la Papeterie )". Θεωρείται αυτοδικαίως μέλη της επιτροπής αυτής όλοι οι εκθέτες της προηγούμενης έκθεσης, οι οποίοι έχουν καταβάλει τη συνδρομή τους .
( 2 ) Η επιτροπή διοργανώνει κάθε χρόνο στο Παρίσι, στις αρχές Φεβρουαρίου τη διεθνή επαγγελματική έκθεση χαρτικών ειδών και πληροφορικής γραφείου ( Sippa),η οποία απευθύνεται στους επαγγελματίες και αποτελεί τη σημαντικότερη εκδήλωση αυτού του είδους στη Γαλλία . Κατά την έκθεση του 1990, η οποία πραγματοποιήθηκε μεταξύ 1ης και 5ης Φεβρουαρίου 1990, ο εκθεσιακός χώρος περιελάμβανε περίπου 45 000 τετραγωνικά μέτρα, με 600 περίπου εκθέτες, από τους οποίους οι 70 αλλοδαποί και εξ αυτών οι 50 έχουν την έδρα τους σε άλλα κράτη μέλη της Ευρωπαϊκής Οικονομικής Κοινότητας - όσο για τον αριθμό των εκθεμάτων ανερχόταν περίπου στις 40 000 .
( 3 ) Οι φάκελοι των αιτήσεων συμμετοχής στάλθηκαν επίσημα, κατά τη διάρκεια του Μαΐου, σε όλους τους εκθέτες της προηγηθείσας έκθεσης . Κατά τη διάρκεια της τελευταίας έκθεσης, ο ρυθμός εγγραφής είχε ως εξής :
Γάλλοι εκθέτες Αλλοδαποί εκθέτες Σύνολο Ιούνιος 1989 113 11 124 Ιούλιος 1989 130 16 146 Σεπτέμβριος 1989 76 3 79 Οκτώβριος 1989 94 11 105 Νοέμβριος 1989 56 9 65 Δεκέμβριος 1989 32 16 48 Ιανουάριος 1990 31 5 36 532 71 603
( 4 ) Υπάρχουν και άλλες εκθέσεις χαρτικών ειδών στη Γαλλία, αλλά είναι είτε τομεακές είτε περιφερειακές . Ο αριθμός των ενδηλώσεων αυτών ανέρχεται περίπου σε 300 . Πολλές από αυτές διεξάγονται κατά τις εβδομάδες που ακολουθούν τη Sippa .
Σε διεθνές επίπεδο, υπάρχουν επίσης εκθέσεις χαρτικών ειδών συγκρίσιμες με τη Sippa aοπως για παράδειγμα στη Γερμανία η έκθεση που πραγματοποιείται στην Φρανκφούρτη ή οι εκθέσεις που οργανώνονται στις Κάτω Χώρες από την Vifka, της οποίας ο κανονισμός αποκλείστηκε από την απόφαση 86/499/ΕΟΚ της Επιτροπής ( 3 ) ( αλλά που αφορά επίσης γραφική ύλη ).
Β . Ο τομέας των χαρτικών ειδών στη Γαλλία
( 5 ) Η Sippa ανακοίνωσε μια μελέτη που πραγματοποίησε στον τομέα των χαρτικών ειδών το 1988 από το γραφείο συμβούλων .
Μπορούμε να διακρίνουμε τρία σύνολα καταναλωτών :
- τα νοικοκυριά ( 30 %) και τις ατομικές επιχειρήσεις ( 12 %),
- τις επιχειρήσεις ( 41 %),
- τις δημόσιες υπηρεσίες ( 17 %).
( 6 ) Το λιανικό εμπόριο ( κύκλος εργασιών χωρίς φόρους το 1987 : 18,3 δισεκατομμύρια γαλλικά φράγκα ) εξασφαλίζεται από περίπου 45 000 επιχειρήσεις που γενικά εμπορεύονται χαρτικά είδη κατά τρόπο συμπληρωματικό . Οι πωλήσεις στις επιχειρήσεις και τις δημόσιες υπηρεσίες εξασφαλίζονται γενικά από τους προμηθευτές τους λεγόμενους "fournituristes" ( αποκαλούνται fournituristes, στο εξής οι προμηθευτές, οι επιχειρήσεις που πραγματοποιούν περισσότερο από το 40 % των πωλήσεών τους σε χαρτικά είδη σε επιχειρήσεις και δημόσιες υπηρεσίες ), που ανέρχονται περίπου σε 1 000 και που εκπροσωπούν το 43 % του κύκλου εργασιών του λιανικού εμπορίου . Οι πωλήσεις στα νοικοκυριά και στις ατομικές επιχειρήσεις εξασφαλίζονται από δύο τρόπους διανομής :
- τη μεγάλη διανομή, που εκπροσωπεί 7 500 επιχειρήσεις και το 21 % του συνολικού κύκλου εργασιών στο λιανικό εμπόριο,
- τους λιανοπωλητές, που ανέρχονται σε 36 000 και πραγματοποιούν το 36 % του κύκλου εργασιών .
Το χονδρεμπόριο ( κύκλος εργασιών χωρίς φόρους το 1987 : περίπου 2 δισεκατομμύρια γαλλικά φράγκα ) πραγματοποιείται από 100 περίπου επιχειρήσεις .
( 7 ) Η παραγωγή πραγματοποιείται από 500 περίπου επιχειρήσεις . Το σύνολο των πωλήσεων των κατασκευαστών και των εισαγωγέων προϊόντων χαρτικών ειδών στην εσωτερική γαλλική αγορά αντιπροσώπευε το 1987 ένα κύκλο εργασιών χωρίς φόρους 12,4 δισεκατομμυρίων γαλλικών φράγκων .
Η αγορά χαρακτηρίζεται από την επικράτηση του μικρού κυκλώματος, που αντιπροσωπεύει το 88 % των πωλήσεων ( έναντι 12 % των χονδρεμπόρων ) και κατανέμεται ως εξής : προμηθευτές 37 %, λιανοπωλητές 19 %, μεγάλη διανομή 17 %, άμεσες πωλήσεις 15 %. Η κατανομή των πωλήσεων των αλλοδαπών κατασκευαστών, βάσει της προέλευσής τους, εμφανίζει ότι το ποσοστό των εισαγωγών πλησιάζει το 23 %.
Γ . Ο γενικός κανονισμός της Sippa
( 8 ) Ο κανονισμός της έκθεσης Sippa, στην κοινοποιηθείσα το 1985 διατύπωσή του, είχε αποτελέσει το αντικείμενο διοικητικής επιστολής στις 20 Φεβρουαρίου 1986, η οποία όμως ανακλήθηκε, χωρίς αναδρομικά αποτελέσματα, στις 7 Φεβρουαρίου 1989, δεδομένου ότι τόσο τα νομικά όσο και τα πραγματικά πλαίσια είχαν στο μεταξύ μεταβληθεί . Ο κοινοποιηθείς το 1985 κανονισμός προέβλεπε την τήρηση της αρχής ότι το ίδιο προϊόν και με την ίδια παρουσίαση δεν μπορούσε να εκτίθεται σε δύο διαφορετικά εκθετήρια . Η Επιτροπή όμως στην απόφασή της 87/509/ΕΟΚ "Internationale Dentalschau" ( 4 ) έχει θέσει την αρχή ότι αυτός ο κανόνας, σύμφωνα με τον οποίο ένα προϊόν δεν μπορεί να εκτίθεται δύο φορές, δεν μπορούσε να γίνει δεκτός παρά μόνο κατ' εξαίρεση, σε περίπτωση έλλειψης χώρου . Επιπλέον, οι δυσκολίες που συνάντησε η Sippa με έναν εκθέτη, ( ο οποίος στη συνέχεια υπέβαλε καταγγελία στην Επιτροπή ), κατέδειξαν την ανάγκη βελτίωσης του συστήματος διαιτησίας .
( 9 ) Τα νέα σχέδια καταστατικού και κανονισμού που υποβλήθηκαν από τη Sippa αποτέλεσαν αντικείμενο συζητήσεων με τη Γενική Διεύθυνση Ανταγωνισμού της Επιτροπής και τροποποιήθηκαν έτσι ώστε να ληφθούν υπόψη οι παρατηρήσεις των υπηρεσιών της Επιτροπής . Το καταστατικό της επιτροπής τροποποιήθηκε κατά την έκτακτη γενική συνέλευση της 10ης Απριλίου 1990, ο δε γενικός κανονισμός της Sippa, ο οποίος σύμφωνα με το καταστατικό της επιτροπής, εκδίδεται από το διοικητικό συμβούλιο της επιτροπής αυτής, πρόκειται να ισχύσει με τη νέα του μορφή από την έκθεση του 1991 .
( 10 ) Οι βασικές διατάξεις του νέου κανονισμού μπορούν να συνοψισθούν ως εξής :
α ) οι φάκελοι των αιτήσεων συμμετοχής λαμβάνουν χρονολογική σειρά προτεραιότητας . Γίνονται αμέσως αποδεκτοί, εφόσον είναι πλήρεις και αφορούν προϊόντα εντασσόμενα στη σχετική ονοματολογία :
i ) οι φάκελοι που υποβάλλονται απευθείας από τους κατασκευαστές ή/και τους μελετητές προϊόντων που διατίθενται στο εμπόριο με το δικό τους εμπορικό σήμα,
ii ) οι φάκελοι των εμπορικών πρακτόρων που υποβάλλουν αίτηση συμμετοχής εκ μέρους του κατασκευαστή των αντίστοιχων προϊόντων,
iii ) οι φάκελοι των εμπορικών πρακτόρων που προτείνουν νέα και πρωτότυπα προϊόντα που δεν έχουν ήδη παρουσιασθεί από κατασκευαστή ή τον εντολοδόχο του και για τα οποία ο εκάστοτε πράκτορας δεν εκπροσωπεί τον κατασκευαστή,
iv ) οι φάκελοι των εμπορικών πρακτόρων που προτείνουν προϊόντα ήδη εκτεθέντα από τον ίδιο τον κατασκευαστή τους ή τον εντολοδόχο του και για τα οποία ο εκάστοτε πράκτορας εκπροσωπεί κατά δεύτερο λόγο τον κατασκευαστή . Η κατά δεύτερο λόγο εκπροσώπηση δεν είναι αποκλειστική, μπορεί δε να ασκείται από πολλούς ταυτόχρονα .
Οι φάκελοι των λοιπών εμπορικών πρακτόρων δεν εντάσσονται στις προαναφερόμενες κατηγορίες και δεν τους δίδεται προτεραιότητα . Για τους φακέλους αυτούς λαμβάνεται απόφαση τουλάχιστον δύο μήνες πριν από τα εγκαίνια της έκθεσης και με γνώμονα τις διαθέσιμες εκείνη τη στιγμή θέσεις, καθώς και τον αριθμό προτεραιότητας . Οι ενδεχόμενες αποφάσεις μη αποδοχής γνωστοποιούνται αμελλητί .
Σε περίπτωση εκ των υστέρων ακύρωσης συμμετοχών, τα εκθετήρια που καθίστανται διαθέσιμα παραχωρούνται κατά σειρά προτεραιότητας όπως αυτή ορίζεται ανωτέρω -
β ) όπως και για ορισμένους κανονισμούς εκθέσεων που έχουν ήδη αποτελέσει το αντικείμενο απόφασης εξαίρεσης εκ μέρους της Επιτροπής, δεν προβλέπεται "περίοδος απαγόρευσης" κατά τη διάρκεια της οποίας να μην μπορούν οι εκθέτες να συμμετάσχουν σε εκθέσεις του ίδιου χαρακτήρα -
γ ) τα έντυπα και οι τιμοκατάλογοι που παρουσιάζονται στα εκθετήρια, καθώς και κάθε εμπορικού χαρακτήρα επαφή με τους επισκέπτες, πρέπει να αφορούν μόνο τα προϊόντα των οποίων έχει εγκριθεί η έκθεση -
δ ) η μη τήρηση των κανόνων που θεσπίζονται από τον εσωτερικό κανονισμό μπορεί να προκαλέσει τον αποκλεισμό από την εκάστοτε έκθεση αλλά και από την επόμενη . Ο παλαιός κανονισμός ήταν αυστηρότερος, δεδομένου ότι προέβλεπε τον αποκλεισμό από τις δύο επόμενες εκθέσεις και, σε περίπτωση υποτροπής, τον αποκλεισμό επί πέντε έτη -
ε ) κάθε απόφαση μη αποδοχής ή αποκλεισμού υποψηφίου η οποία λαμβάνεται από το διοικητικό συμβούλιο της επιτροπής της έκθεσης μπορεί να παραπεμφθεί σε διαιτησία, της οποίας ο μηχανισμός έχει αισθητά τροποποιηθεί . Τα παλαιά καταστατικά προέβλεπαν τη σύνθεση της επιτροπής διαιτησίας, αποτελούμενης από πέντε μέλη, εκ των οποίων μόνο ένα υποδεικνυόταν από τον εκθέτη . Στο εξής, τους όρους της διαιτησίας καθορίζει ο γενικός κανονισμός .
Εντός προθεσμίας οκτώ ημερών από την κοινοποίηση της απόφασης ο υποψήφιος εκθέτης ή συμμετέχων που δεν γίνεται δεκτός υποδεικνύει ένα διαιτητή . Μέσα στην ίδια προθεσμία το διοικητικό συμβούλιο της επιτροπής προβαίνει στην ίδια ενέργεια . Οι δύο υποδεικνυόμενοι διαιτητές, αφού αποδεχθούν τον διορισμό τους το συντομότερο δυνατόν, υποδεικνύουν από κοινού έναν τρίτο διαιτητή σε οκτώ ημέρες από την αποδοχή του διορισμού τους . Σε περίπτωση ασυμφωνίας ως προς τον τρίτο διαιτητή, αυτός διορίζεται από τον πρόεδρο του "Tribunal de Grande Instance de Paris", ο οποίος αποφαίνεται στα πλαίσια διαδικασίας ασφαλιστικών μέτρων, μετά την αίτηση που υποβάλλει ο επισπεύδων των διαδίκων . Η απόφαση της διαιτησίας εκδίδεται σε 15 ημέρες από την αποδοχή του διορισμού εκ μέρους του τρίτου διαιτητή .
Δ . Παρατηρήσεις τρίτων
(11 ) Μετά την κατά το άρθρο 19 παράγραφος 3 του κανονισμού αριθ . 17 δημοσίευση του βασικού περιεχομένου του εσωτερικού κανονισμού της έκθεσης Sippa, η Επιτροπή έλαβε τις παρατηρήσεις του καταγγέλλοντος ο οποίος αναφέρεται ανωτέρω στο σημείο 8 . Με την καταγγελία του προσβάλλει τη διάταξη η οποία εκτίθεται στο σημείο 10 στοιχείο γ ), βάσει της οποίας αποκλείεται η παροχή ενισχύσεως των πωλήσεων για τα είδη εκείνα που δεν εκτίθενται στους χώρους της εκθέσεως . Τα υπόλοιπα επιχειρήματα που αναφέρονται από τον καταγγέλλοντα στα πλαίσια των αιτιάσεών του δεν ήταν πρόσφορα ώστε να τροποποιήσουν τη νομική εκτίμηση, όπως αυτή εκτίθεται στο σημείο 18 τρίτη περίπτωση, στο σημείο 19 τρίτη περίπτωση, στο σημείο 20 τρίτη περίπτωση και στο σημείο 21, και στην οποία προέβη η Επιτροπή σχετικά με την υπό εξέταση διάταξη .
ΙΙ. ΝΟΜΙΚΗ ΕΚΤΙΜΗΣΗ
Α . Άρθρο 85 παράγραφος 1
( 12 ) Το άρθρο 85 παράγραφος 1 της συνθήκης θεωρεί ασυμβίβαστες με την κοινή αγορά και απαγορεύει όλες τις συμφωνίες μεταξύ επιχειρήσεων και κάθε εναρμονισμένη πρακτική που δύνανται να επηρεάσουν το εμπόριο μεταξύ κρατών μελών και που έχουν ως αντικείμενο ή ως αποτέλεσμα την παρεμπόδιση, τον περιορισμό ή την νόθευση του ανταγωνισμού εντός της κοινής αγοράς .
( 13 ) Η επιτροπή "Comite du Salon de la Papeterie" αποτελεί ένωση επιχειρήσεων κατά την έννοια του άρθρου 85 . Ο γενικός κανονισμός που θεσπίζει, σχετικά με τη λειτουργία της Sippa, αποτελεί απόφαση ενώσεων επιχειρήσεων .
( 14 ) Ο γενικός κανονισμός της Sippa περιλαμβάνει τους εξής περιορισμούς στον αναταγωνισμό :
- κατ' αρχάς, δεν υπάρχει ίση μεταχείριση των αιτήσεων συμμετοχής . Έχουν ευνοϊκή μεταχείριση, κατά σειρά : οι κατασκευαστές, οι εμπορικοί πράκτορες που εκπροσωπούν τον κατασκευαστή, οι εμπορικοί πράκτορες που δεν εκπροσωπούν τον κατασκευαστή αλλά που προτείνουν νέα και πρωτότυπα προϊότα τα οποία δεν έχουν ήδη παρουσιασθεί και οι εμπορικοί πράκτορες που προτείνουν προϊότα ήδη εκτεθέντα, αλλά για τα οποία έχουν μια κατά δεύτερο λόγο εκπροσώπηση του κατασκευαστή .
Εάν οι εκθέτες δεν εμπίπτουν σε καμία από τις τέσσερις αυτές κατηγορίες, οι αιτήσεις συμμμετοχής τους δεν έχουν προτεραιότητα και μπορούν να απορριφθούν λόγω έλλειψης διαθέσιμων θέσεων,
- κατά δεύτερο λόγο, οι εκθέτες δεν μπορούν να παρουσιάσουν έντυπα και τιμοκαταλόγους και να προβούν σε εμπορικά διαβήματα έναντι των επισκεπτών τους παρά μόνο για τα προϊόντα που εκτίθενται στο δικό τους εκθετήριο .
( 15 ) Αυτοί οι περιορισμοί του ανταγωνισμού δύνανται να πλήξουν το εμπόριο μεταξύ των κρατών μελών, στο βαθμό που η Sippa, aοπως εμφαίνεται από το όνομά της, είναι διεθνής έκθεση στην οποία μετέχει μεγάλος αριθμός αλλοδαπών εκθετών ( βλέπε σημείο 2 ). Στην περίπτωση έλλειψης διαθέσιμων θέσεων, εκθέτες από άλλα κράτη μέλη, ακριβώς όπως και οι γάλλοι εκθέτες, μπορούν να δουν να απορρίπτονται οι αιτήσεις συμμετοχής τους .
Ο περιορισμός των "ενεργών" εμπορικών επαφών μόνο στα προϊόντα που εκτίθενται στο εκθετήριο μπορεί επίσης να πλήξει το εμπόριο μεταξύ κρατών μελών, δεδομένου του διεθνούς χαρακτήρα, για σημαντικό μέρος ( βλέπε σημείο 7 ), του τομέα χαρτικών ειδών σε επίπεδο τόσο κατασκευαστών και χοδρεμπόρων όσο και λιανοπωλητών . Ο εκθέτης κατά τον τρόπο αυτό δεν μπορεί να προβεί σε ενεργά εμπορικά διαβήματα, με την ευκαιρία της έκθεσης, για το σύνολο των προϊόντων, περιλαμβανομένων προϊόντων άλλων κρατών μελών, τα οποία διανέμει ( εφόσον είναι διανομέας ), ή παράγει ( εφόσον είναι κατασκευαστής ενός άλλου κράτους μέλους ).
Β . Άρθρο 85 παράγραφος 3
( 16 ) Δυνάμει των διατάξεων του άρθρου 85 παράγραφος 3 της συνθήκης, οι διατάξεις του άρθρου 85 παράγραφος 1 δύνανται να κηρυχθούν ανεφάρμοστες σε κάθε συμφωνία μιας ένωσης επιχειρήσεων, η οποία συμβάλλει στη βελτίωση της παραγωγής ή της διανομής των προϊόντων ή στην προώθηση της τεχνικής ή οικονομικής προόδου, εξασφαλίζοντας συγχρόνως στους καταναλωτές δίκαιο τμήμα από το όφελος που προκύπτει και η οποία :
α ) δεν επιβάλλει στις ενδιαφερόμενες επιχειρήσεις περιορισμούς μη απαραίτητους για την επίτευξη των στόχων αυτών -
β ) δεν παρέχει στις επιχειρήσεις αυτές τη δυνατότητα καταργήσεως του ανταγωνισμού επί σημαντικού τμήματος των σχετικών προϊόντων .
( 17 ) Η Επιτροπή ανέφερε επανειλημμένα, ιδίως στις αποφάσεις στις υποθέσεις Vifka, Internationale Debtaischaky και BDTA ( Britich Dental Trade Association και στην απόφαση 88/477/ΕΟΚ ( 5 ) ότι η πολιτική της σε θέματα εκθέσεων είναι να δέχεται τις συμφωνίες ή διευθετήσεις που καταλήγουν σε μια ορθολογική οργάνωση και εξοικονόμηση δαπανών και παρουσιάζουν συγχρόνως για τους χρήστες πλεονεκτήματα που συνδέονται αντικειμενικά με τα περιοριστικά στοιχεία .
( 18 ) Οι διατάξεις του κανονισμού της Sippa σχετικά με την σειρά προτεραιότητας των αιτήσεων συμμετοχής και τον περιορισμό των εμπορικών συναλλαγών στα προϊόντα που εκτίθενται από το εκθετήριο αποτελούν μέρος ενός συνόλου, του γενικού κανονισμού της Sippa, και προορίζεται στο να συμβάλλει στη βελτίωση της διανομής των χαρτικών ειδών και στην προώθηση της οικονομικής προόδου, γνωρίζοντας στους επαγγελματίες του τομέα το ευρύτερο δυνατό φάσμα των διαθέσιμων προϊότων στην αγορά . Οι δύο αυτές διατάξεις ανταποκρίνονται επίσης η καθεμία χωριστά στον πρώτο αυτό όρο του άρθρου 85 παράγραφος 3 .
Όσον αφορά την αποδοχή, η Επιτροπή δήλωσε, στην απόφασή της "Internationale Dentalschau" ( σημείο 23 ): "Ο ενδεχόμενος περιορισμός της αποδοχής εκθετών οι οποίοι επιθυμούν να παρουσιάσουν το ίδιο είδος [. . .] αποσκοπεί στο να δώσει το ευρύτερο δυνατό φάσμα της συνολικής προσφοράς ειδών [. . .]. Πράγματι, ο περιορισμός αυτός εμποδίζει να γίνει η έκθεση ενός προϊόντος από πολλούς εκθέτες σε βάρος της παρουσίασης της πλήρους γκάμας των ειδών ."
Όσον αφορά στον περιορισμό της εμπορικής συναλλαγής μόνον στα εκτιθέμενα προϊόντα, επιτρέπει τη συγκέντρωση της προσπάθειας ενημέρωσης των επισκεπτών αποκλειστικά στα προϊόντα του εκθετηρίου, απεφεύγοντας τις εμπορικές συναλλαγές για άλλα είδη που εκτίθενται σε άλλα εκθετήρια : στόχος της έκθεσης είναι πράγματι, κατ'αρχάς, να καταστήσει γνωστό ένα προϊόν και όχι να προωθήσει με διάφορους τρόπους τη διανομή του.
( 19 ) Οι χρήστες, δηλαδή οι επαγγελματίες που επισκέπτονται τη Sippa, εξασφαλίζουν ένα δίκαιο τμήμα από το όφελος που προκύπτει, μέσω των περιορισμών αυτών του ανταγωνισμού .
Ο ενδεχόμενος περιορισμός του αριθμού των εκθετών, λόγω ελλείψεως διαθέσιμων θέσεων, επιτρέπει να αποφευχθεί η υποχρεωτική αποδοχή όλων των αιτήσεων συμμετοχής και, ως εκ τούτου, να αποφευχθεί να καταλαμβάνει η έκθεση υπερβολικά μεγάλη επιφάνεια ξεπερνώντας το χώρο που είναι απαραίτητος, εφόσον σε μια τέτοια επιφάνεια θα παρουσιάζονταν πολλές φορές τα ίδια προϊόντα - κατά τον τρόπο αυτό επιτρέπεται μια ορθολογική χρήση των δαπανών οργάνωσης της έκθεσης και, κατά συνέπεια, των γενικών εξόδων των εκθετών που αντανακλώνται στο κόστος των προϊόντων που πωλούν .
Από την άλλη πλευρά, η συγκέντρωση της ενεργού εμπορικής διαπραγμάτευσης επί των προϊόντων που εκτίθενται αποκλειστικά σε κάθε εκθετήριο αποτρέπει μια σύγχυση των επισκεπτών μεταξύ εκτιθεμένων προϊόντων και τρόπων διανομής των προϊόντων αυτών : η έκθεση επιτρέπει στους επισκέπτες να γνωρίζουν την ύπαρξη του ενός ή του άλλου είδους, αλλά είναι ελεύθεροι να επιλέξουν στη συνέχεια τους τρόπους διανομής του είδους που προτιμούν .
( 20 ) Οι διατάξεις σχετικά με την αποδοχή των εκθετών και τη διαξαγωγή εμπορικών συναλλαγών δεν περιέχουν μη απαραίτητους περιορισμούς .
Αντίθετα από τις διατάξεις του προηγούμενου κανονισμού της Sippa που πρόβλεπε ότι το ίδιο προϊον δεν μπορούσε να παρουσιασθεί με τον ίδιο τρόπο σε δύο διαφορετικά εκθετήρια, αυτή η δυνατότητα υπάρχει στο εξής . Άρνηση αιτήσεως συμμετοχής ενός εκθέτη μπορεί ενδεχομένως να υπάρξει μόνο στην περίπτωση ελλείψεως διαθέσιμων θέσεων, σύμφωνα με τις πορϋποθέσεις που καθορίζονται από τον κανονισμό - εξάλλου, οι διατάξεις σχετικά με τη διαιτησία σε περίπτωση απόρριψης μιας αίτησης συμμετοχής βελτιώθηκαν αισθητά κατά τρόπο ώστε να γίνουν κατά το δυνατόν αντικειμενικές και αποτελεσματικές .
Όσον αφορά τον καθορισμό της εμπορικής διαπραγμάτευσης αποκλειστικά στα εκτιθέμενα προϊόντα, δεν υπαγορεύεται μια "παθητική" εμπορική διαπραγμάτευση : το αν δεν επιτρέπεται στον εκθέτη να επωφελείται από την έκθεση για να προβαίνει σε "ενεργό" διαπραγμάτευση για όλα τα προϊόντα που διαθέτει, δεν του απαγορεύεται να απαντά σε ερωτήσεις που θα μπορούσαν να του επιβληθούν σχετικά με αυτά από τους επισκέπτες του .
( 21 ) Οι διατάξεις σχετικά με την αποδοχή και την εμπορική διαπραγμάτευση, επίσης, δεν καταργούν τον ανταγωνισμό μεταξύ των εκθετών για ένα μεγάλο μέρος των εν λόγω προϊόντων .
Μπορούμε να επαναλάβουμε τις παρατηρήσεις που έκανε η Επιτροπή σχτικά με τους όρους αποδοχής, στην απόφαση "Internationale Dentalschau" ( σημείο 29 ):
"Η συμμετοχή [στη Sippa] δεν αντιπροσωπεύει για τους κατασκευαστές, εισαγωγείς και διανομείς το μόνο μέσο να παρουσιάσουν [. . .] τα προϊόντα τους, καθώς και το σύστημα διανομής τους και παροχής υπηρεσιών . Μπορούν επίσης να μετάσχουν σε άλλες εκθέσεις και να προσφύγουν σε άλλες μορφές διαφήμισης ."
Όσον αφορά στην εμπορική διπραγμάτευση για το σύνολο των πρϊόντων που κατασκευάζει ή διανέμει ο εκθέτης αλλά δεν εκθέτει στο εκθετήριό του, μπορεί να πραγματοποιηθεί με πολλούς τρόπους εκτός της εκθέσεως .
Γ . Άρθρα 6 και 8 του κανονισμού αριθ.17
( 22 ) Σύμφωνα με τις διατάξεις του άρθρου 6 παράγραφος 1 του κανονισμού αριθ . 17, όταν η Επιτροπή λαμβάνει μια απόφαση για την εφαρμογή του άρθρου 85 παράγραφος 3 αναφέρει την ημερομηνία ενάρξεως της ισχύος της απόφασης αυτής . Σύμφωνα με τις διατάξεις του άρθρου 8 παράγραφος 1 του κανονισμού αριθ . 17 η απόφαση εφαρμογής χορηγείται για ένα συγκεκριμένο διάστημα και μπορεί να συνοδεύεται από όρους και υποχρεώσεις .
( 23 ) Έναρξη της ισχύος της παρούσας απόφασης είναι η 19η Απριλίου 1990, ημερομηνία κατά την οποία ανακοινώθηκε στις υπηρεσίες της Επιτροπής το νέο κείμενο του γενικού κανονισμού της Sippa που εγκρίθηκε από την επιτροπή "Conite du Salon de la Papeterie" κατά την έκτακτη γενική της συνέλευση της 10ης Απριλίου 1990 .
( 24 ) Λαμβανομένου υπόψη ότι οι περιορισμοί του ανταγωνισμού που περιέχονται στο γενικό κανονισμό της Sippa δεν έχουν σημαντική ισχύ, και ειδικότερα δεν υπάρχει "περίοδος απαγόρευσης" κατά τη διάρκεια της οποίας να μην μπορούν οι εκθέτες της Sippa να συμμετέχουν σε εκθέσεις του ίδιου χαρακτήρα, μπορεί να χορηγηθεί εξαίρεση διάρκειας δέκα ετών .
( 25 ) Για να μπορεί η Επιτροπή να ελέγχει αν οι όροι εφαρμογής του άρθρου 85 παράγραφος 3 πληρούνται κατά τη διάρκεια της περιόδου εξαίρεσης, πρέπει να επιβάλει στην επιτροπή "Comite du Salon de la Papeterie" την υποχρέωση να ανακοινώνει αμέσως στην Επιτροπή οποιαδήποτε τροποποίηση ή προσθήκη στο γενικό κανονισμό της Sippa, καθώς και να την ενημερώνει για οποιαδήποτε απόφαση απόρριψης αίτησης συμμετοχής ή αποκλεισμού την οποία λαμβάνει έναντι ενός εκθέτη της Sippa και της αποστέλλει αντίγραφο οποιασδήποτε απόφασης διαιτησίας δυνάμει της οποίας απορρίπτεται αίτηση συμμετοχής ενός εκθέτη στην Sippa aη αποκλείεται ένας εκθέτης της Sippa,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Κηρύσσονται ανεφάρμοστες οι διατάξεις του άρθρου 85 παράγραφος 1 της συνθήκης ΕΟΚ, δυνάμει των διατάξεων του άρθρου 85 παράγραφος 3 για την περίοδο από τις 19 Απριλίου 1990 έως τις 18 Απριλίου 2000, επί του γενικού κανονισμού της Sippa . Άρθρο 2
Η παρούσα απόφαση συνοδεύεται από τους ακόλουθους όρους :
1 . Η επιτροπή "Comite du Salon de la Papeterie" υποχρεούται να ανακοινώνει αμέσως στην Επιτροπή οποιαδήποτε τροποποίηση ή προσθήκη στο γενικό κανονισμό της Sippa .
2 . Η επιτροπή "Comite du Salon de la Papeterie" υποχρεούται να πληροφορεί την Επιτροπή για οποιαδήποτε απόφαση άρνησης συμμετοχής ή αποκλεισμού την οποία λαμβάνει έναντι ενός εκθέτη της Sippa και να αποστέλλει αμέσως στην Επιτροπή αντίγραφο οποιασδήποτε απόφασης διαιτησίας βάσει της οποίας απορρίπτεται η αίτηση συμμετοχής ενός εκθέτη στη Sippa aη αποκλείεται ένας εκθέτης της Sippa . Άρθρο 3
Η παρούσα απόφαση απευθύνεται στην Comite de la Papeterie, 14, boulevard Montmartre, F-75009 Paris . Βρυξέλλες, 15 Φεβρουαρίου 1991 .

Labels: 1
10
3
12
18